Lydia Pintman

Lydia Pintman (ka Liidia Pintmann; 25. september 1896 Luunja vald – 26. juuli 1951 Tartu) oli eesti klassikaline filoloog ja kunstiajaloolane.Rosie Wyles, ‎Edith Hall "Women Classical Scholars: Unsealing the Fountain from the Renaissance to Jacqueline de Romilly Oxford: Oxford University Press, 2016, lk 25Eesti teaduse biograafiline leksikon, 3. köide

Elulugu
Lydia Pintman oli vallakirjutaja tütar.

Ta lõpetas 1916. aastal Eesti Noorsoo Kasvatuse Seltsi Tartu Tütarlastegümnaasiumi ning 1937. aastal Tartu Ülikooli filosoofiateaduskonna ladina keele, filosoofia ja kunstiajaloo erialal. 

Aastatel 1919–1922 oli ta Tartu Maavalitsuse ja 1923–1929 Valga koolivalitsuse sekretär, 1937–1940 Tartu gümnaasiumides ladina keele, filosoofia, vene ja saksa keele õpetaja, 1938–1939 ka Tartu Ülikooli klassikalise muinasteaduse instituudi abijõud. 

Aastatel 1940–1941 oli ta Tartu Riikliku Ülikooli klassikalise filoloogia kateedri vanemlaborant, 1941–1946 assistent, 1946–1951 vanemõpetaja. Õpetas ladina keelt ja vanade keelte õpetamise metoodikat ning antiikkirjandust; koostas õppevahendeid. 1944. aastast töötas ta klassikalise filoloogia kateedris, kus oli kõigepealt assistent ning seejärel ladina keele, antiikkirjanduse ja vanade keelte metoodika vanemõpetaja ja õpetaja.

Teadustöö
Uurimisvaldkonnad: vanad keeled ja rooma kirjandus, eriti Vergilius Maro luule ja eepos "Aeneis".

1947. aastal ilmus Tartu kirjastuses Teaduslik Kirjandus tema eessõna, kommentaaride ja sõnastikuga Vergiliuse eepose "Aeneis" I raamat.Klassikaline filoloogia Tartu Ülikoolis: TRÜ TÜ klassikalise filoloogia õppetooli kodulehel

Teoseid
 Metoodilisi juhendeid võõrkeelte ja ladina keele eelkursuse omandamiseks (kaasautor P. Koppel). // Metoodilisi juhendeid TRÜ ajaloo-keeleteaduskonna üliõpilastele. Tartu, 1945, 2. trükk 1946
 P. Vergilius Maro "Aeneis", liber I (kommentaaride, eessõna ja sõnastiku autor). Tartu, 1947.

Viited

Kirjandus
 Album "Academicum Universitatis Tartuensis" 1918–1944. I–III. Tartu, 1994, II, 11
 Tartu Riikliku Ülikooli õppe-teaduskoosseisu biobibliograafia nimestik 1944–1980. Tartu, 1987, 237.


Välislingid
 Album "Academicum Universitatis Tartuensis" 1918-1944

Kategooria:Eesti klassikalised filoloogid
Kategooria:Eesti kunstiajaloolased
Kategooria:Tartu Ülikooli filoloogiateaduskonna õppejõud
Kategooria:Tartu Ülikooli filosoofiateaduskonna vilistlased
Kategooria:Eesti Naisüliõpilaste Seltsi liikmed
Kategooria:Miina Härma Gümnaasiumi vilistlased
Kategooria:Maarja kalmistule maetud
Kategooria:Sündinud 1896
Kategooria:Surnud 1951